
           REPUBLIKA HRVATSKA

KRAPINSKO - ZAGORSKA ŽUPANIJA

                  OPĆINA MAČE

  Povjerenstvo za provedbu Oglasa 

  za prijam u službu na određeno vrijeme
KLASA: 112-02/26-01/01
URBROJ: 2140-21-02-26-03
Mače, 31.08.2026.
Sukladno članku 19, 28 i 29. Zakona o službenicima i namještenicima u lokalnoj i

područnoj (regionalnoj) samoupravi («Narodne novine» broj 86/08, 61/11, 04/18,112/19
 i 17/25)   Povjerenstvo za provedbu Oglasa za prijam u službu na određeno vrijeme

objavljuje
Opis poslova, podatke o plaći, načinu i područjima obavljanja 
prethodne provjere znanja i sposobnosti kandidata te pravne i druge izvore za pripremanje kandidata za prethodnu provjeru znanja i sposobnosti
Oglas za prijam u službu na određeno vrijeme radi zamjene duže vrijeme odsutne službenice u Jedinstveni upravni odjel Općine Mače – 1 izvršitelj/ica na određeno vrijeme – radi zamjene duže vrijeme odsutne službenice do njenog povratka na rad na radno mjesto viši stručni suradnik za projekte i računovodstvene poslove objavljen je na stranicama Hrvatskog zavoda za zapošljavanje i na web stranici Općine Mače dana 31.08.2026.
1. OPIS POSLOVA :
Viši stručni suradnik za projekte i računovodstvene poslove obavlja sljedeće poslove: 
- prati natječaje koji se odnose na mogućnost apliciranja za dobivanje sredstava iz fondova 

  Europske unije i drugih izvora,
 - obavlja poslove u pripremi, provedbi i razvoju programa, projekata i sličnih aktivnosti     

   financiranih iz EU fondova i drugih izvora,
- sudjeluje u provedbi projekata, izradi izvješća i ostale potrebne dokumentacije u sklopu 

  provedbe projekata

- sudjeluje u kontroli izvješća organizacija civilnog društva o utrošenim općinskim sredstvima,

- vodi poslove oko knjigovodstvenog popisa imovine,

- prati i proučava propise iz svog područja djelovanja te pročelniku predlaže poduzimanje   

  mjera i donošenje akata iz svog djelokruga rada,

- poduzima nužne radnje u postupcima odgode ili obročne otplate dugovanja na zahtjev 

  dužnika,

- vodi evidenciju provedenih mjera prisilne naplate,

- obavlja druge poslove po nalogu pročelnika

2. PODACI O PLAĆI: 
Plaću radnog mjesta viši stručni suradnik za projekte i računovodstvene poslove sukladno članku 3. Odluke o visini osnovice za obračun plaće službenika i namještenika (Službeni glasnik Krapinsko-zagorske županije br. 7/26) čini umnožak osnovice za obračun plaće službenika i namještenika koja iznosi 1.025,00 eura i koeficijenta složenosti poslova koji sukladno Odluci o koeficijentima za obračun plaće službenika i namještenika u Jedinstvenom upravnom odjelu  i Vlastitom pogonu Općine Mače (Službeni glasnik Krapinsko-zagorske županije br. 15/26) iznosi 2,17  uvećan za 0,5% za svaku navršenu godinu radnog staža. 
3. NAČIN I PODRUČJA OBAVLJANJA PRETHODNE PROVJERE ZNANJA I SPOSOBNOSTI KANDIDATA TE PRAVNI I DRUGI IZVORI ZA PRIPREMANJE KANDIDATA ZA PRETHODNU PROVJERU ZNANJA I SPOSOBNOSTI: 
Prethodna provjera znanja i sposobnosti obuhvaća:

· pisano testiranje 
· intervju s kandidatima koji su ostvarili najmanje 50% bodova iz svakog dijela provjere znanja i sposobnosti kandidata (pisano testiranje)
Pravni izvori za pripremanje kandidata za prethodnu provjeru:
· Zakon o lokalnoj i područnoj (regionalnoj) samoupravi („Narodne novine“ br. 33/01., 60/01., 129/05., 109/07., 125/08., 36/09., 150/1., 144/12., 137/15., 123/17., 98/19. i 144/20.),

· Zakon o općem upravnom postupku („Narodne novine“ br. 47/09. i 110/21.),

· Zakon o proračunu (Narodne novine, br. 144/21)
· Zakon o financiranju jedinica lokalne i područne (regionalne) samouprave

(Narodne novine, br. 127/17, 138/20, 151/22, 114/23)

· Pravilnik o proračunskom računovodstvu i Računskom planu (Narodne novine, br. 158/23)

· Uredba o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine br. 26/15 i 37/21)
· Statut Općine Mače („Službeni glasnik Krapinsko-zagorske županije“ br. 05/13, 08/18, 05/20,  05/21, 15a/25)
Napomena: pravni izvori za pripremanje kandidata za prethodnu provjeru znanja i sposobnosti putem pisanog testiranja su i sve možebitne izmjene i dopune navedenih zakona, a koje će biti na snazi u vrijeme održavanja pisanog testiranja.  
Način obavljanja prethodne  provjere znanja i sposobnosti kandidata:
Poziv na prethodnu provjeru znanja i sposobnosti biti će objavljen najmanje 5 dana prije prethodne provjere na službenoj mrežnoj stranici općine Mače i  na oglasnoj ploči općine Mače. 






Prethodnoj provjeri znanja i sposobnosti mogu pristupiti samo kandidati koji ispunjavaju formalne uvjete iz Oglasa.

Smatra se da je kandidat, koji nije pristupio prethodnoj provjeri znanja i sposobnosti, povukao prijavu na Oglas.

Po dolasku na prethodnu provjeru znanja i sposobnosti od kandidata će se zatražiti predočenje odgovarajuće isprave (osobne iskaznice, putovnice ili vozačke dozvole) radi utvrđivanja identiteta. Kandidati koji ne mogu dokazati identitet ne mogu pristupiti prethodnoj provjeri.

Prethodna provjera znanja i sposobnosti kandidata obavlja se putem pisanog testiranja i intervjua. Nakon utvrđivanja identiteta kandidata, prethodna provjera znanja i sposobnosti započinje pisanim testiranjem. Kandidatima će biti podijeljena pitanja za provjeru. 
Na pisanoj provjeri kandidati mogu ostvariti od 1 do 10 bodova.  Svaki točan odgovor nosi 1 bod. Na pisanom testiranju nije dozvoljeno koristiti se literaturom i zabilješkama, napuštati prostoriju, razgovarati s ostalim kandidatima niti na bilo koji drugi način remetiti koncentraciju kandidata, a mobitel je potrebno isključiti. Pisano testiranje traje maksimalno 45 minuta. 
Intervju se provodi samo s kandidatima koji su ostvarili najmanje 50% bodova iz provjere znanja i sposobnosti kandidata na provedenom pisanom testiranju. 

Povjerenstvo za provedbu Oglasa za prijam u službu na određeno vrijeme u Jedinstveni upravni odjel Općine Mače (dalje u tekstu: Povjerenstvo) kroz intervju s kandidatima utvrđuje snalažljivost, komunikativnost, kreativnost, profesionalne ciljeve i motivaciju. Rezultati intervjua boduju se od 1 do 10 bodova. Nakon prethodne provjere znanja i sposobnosti kandidata Povjerenstvo sastavlja Izvješće o provedenom postupku i utvrđuje rang-listu kandidata prema ukupnom broju ostvarenih bodova.

Izvješće o provedenom postupku i rang-listu kandidata Povjerenstvo dostavlja pročelniku Jedinstvenog upravnog odjela. 

Pročelnik  donosi rješenje o prijmu u službu izabranog kandidata. 
Kandidat  koji  bude  izabran  pozvat će se da u primjerenom roku, a prije donošenja rješenja o prijmu u službu, dostavi uvjerenje nadležnog suda da se protiv njega/nje ne vodi kazneni postupak i uvjerenje o zdravstvenoj sposobnosti za obavljanje poslova radnog mjesta te da dostavi na uvid izvornike drugih dokaza o ispunjavanju formalnih uvjeta iz oglasa, uz upozorenje da se nedostavljanje traženih isprava smatra odustankom od prijma u službu.

O rezultatima  natječaja kandidati će biti obaviješteni javnom objavom rješenja o prijmu u službu izabranog kandidata na web stranici Općine Mače. 
Dostava rješenja svim kandidatima smatra se obavljenom istekom osmog dana od dana javne objave rješenja  na web stranici Općine Mače. 
Nakon raspisanog Oglasa ne mora se izvršiti izbor te će se u tom slučaju donijeti odluka o poništenju Oglasa. Protiv odluke o poništenju Oglasa nije dopušteno podnošenje pravnih lijekova. Odluka se dostavlja svim kandidatima prijavljenim na Oglas. Odluka o poništenju  donosi se i u slučaju kada se na Oglas ne prijavi niti jedan kandidat. Rješenje o prijmu ili odluka o poništenju donosi se u roku od 60 dana od isteka roka za podnošenje prijava.

Poziv na prethodnu provjeru znanja i sposobnosti biti će objavljen najmanje 5 dana prije prethodne provjere na web stranici Općine Mače i na oglasnoj ploči Općine Mače.

